Heinrich Pfeiffer (kunsthistoriker)

Heinrich Wilhelm Pfeiffer (født 22. februar 1939 i Tübingen i Tyskland, død 26. november 2021 i Berlin-Kladow) var en tysk katolsk prest tilhørende jesuittordenen og kunsthistoriker.

Liv og virke
Pfeiffer ble jesuitt i 1963 og ble etter sin teologiske utdannelse ordinert til prest 13. juli 1969 i Berlin av Københavns biskop Hans Ludvig Martensen. Etter videre studier i kunsthistorie, klassisk arkeologi, romanistikk, filosofi og teologi i Tübingen, London, Firenze, Berlin, München, Roma og Basel, ble han uteksaminert i 1970 fra Det pavelige gregorianske universitet i Roma med en lic. theol.-grad. Ved universitetet i Basel fikk han en dr. phil.-grad i kunsthistorie med en avhandling om Rafaels vatikanake murfresco Disputa del Sacramento.

Fra 1973 til han gikk av i 2009 var han professor i kunsthistorie og kristen ikonografi ved Fakultetet for kirkehistorie (Facoltà della Storia e dei Beni Culturali della Chiesa) ved Gregoriana i Roma. Fra 2014 til 2017 underviste han ved det pavelige teologiske fakultet på Sicilia i Palermo.

Pfeiffer gjorde blant annet en stor innstats ved å undersøke historien om den kunstneriske skildring av Kristus-skikkelsen skildringen og tok i denne sammenheng også intensivt for seg likkledet i Torino, , Veronica-bildet og Manoppello-sløret. Oppdagelsen av Veronica-bildet i hans identifikasjon av Manoppello-sløret med sløret til det tapte hellige svetteduk fra Jerusalem, som forsvant fra Peterskirken den 6. mai 1527 ved begynnelsen av Sacco di Roma, tilskrives ham.

Fra 1999 til 2004 var han rådgiver for Den pavelige kommisjon for kirkens kulturelle aev. Siden 2019 bodde han i jesuittenes seniorkommunitet Peter-Faber-Haus i Berlin-Kladow, der han døde i november 2021 som et resultat av covid-19-sykdom.

Skrifter 
 Zur Ikonographie von Raffaels Disputa. Egidio da Viterbo und die christlich-platonische Konzeption der Stanza della Segnatura (= Miscellanea historiae pontificiae 37). Rom 1975 (zugl. Basel, Diss. phil. 1973).
 Gottes Wort im Bild. Das Christusbild in der Kunst. München/Zürich/Wien 1986.
 mit Werner Bulst: Das Turiner Grabtuch und das Christusbild. Bd. 1: Das Grabtuch, Forschungsberichte und Untersuchungen. Frankfurt/Main 1987.
 mit Werner Bulst: Das Turiner Grabtuch und das Christusbild. Bd. 2: Das Grabtuch, der Schleier von Manoppello und ihre Wirkungsgeschichte in der Kunst. Frankfurt/Main 1991.
 Die römische Veronika. In: Grenzgebiete der Wissenschaft (Resch, Innsbruck) 49/3 (2000), S. 225–240.
 Il volto santo di Manoppello. Pescara 2000 (mit weiteren Beiträgen von Blandina Paschalis Schlömer und Adriano Ghisetti Giavarina).
 Die Sixtinische Kapelle neu entdeckt. Belser, Stuttgart 2007, ISBN 978-3-7630-2488-9

Referanser

Tyske katolske prester
Tyske jesuitter
Tyske kunsthistorikere
Personer fra Tübingen
Dødsfall relatert til covid-19 i Tyskland
Katolske religiøse ledere ofre for covidpandemien